24/04/2018 | Administración LocalMunicipal
Betanzos
Bases da “XVI Bienal de Pintura Balconadas 2018”

ANUNCIO Bases da “XVI Bienal de Pintura Balconadas 2018” A Xunta de Goberno Local do Concello de Betanzos, en sesión ordinaria de data 12/04/2018, aprobou as bases e a convocatoria da “XVI Bienal de Pintura Balconadas 2018”. O prazo de presentación das obras será do 1 ao 30 de xuño de 2018. Bases da XVI Bienal de Pintura Balconadas 2018 Primeira. –Poderán participar todos os artistas maiores de idade de calquera nacionalidade que non obtivesen ningún premio nas dúas edicións anteriores e con obras que non fosen presentadas anteriormente a ningún outro concurso ou certame. Segunda. –Establécense os seguintes premios: Primeiro premio indivisible, dotado con 5000 euros. Esta cantidade está suxeita ás retencións legais que lle sexan aplicables. Dous accésits dotados cada un deles con 1500 euros. Esta cantidade está suxeita ás retencións legais que lle sexan aplicables. Os premios adxudícanse ás obras, de maneira que se estas son realizadas en grupo, o premio aboarase a un representante designado polos demais membros, ou ao colectivo sempre que este teña entidade xurídica, así o pagamento dos premios realizarase na conta a nome dunha única persoa beneficiaria. O Concello de Betanzos poderá publicar ou expor estes traballos premiados que quedarán na súa propiedade. O xurado terá o poder de outorgar ata tres Mencións de Honra se o estima oportuno, as cales non levarán asociado ningún premio económico, mais si un diploma acreditativo. O xurado valorará a adecuación da obra ao seu contorno expositivo pola súa técnica, temática e orixinalidade. Terceira. –Cada artista poderá presentar unha soa obra para a súa selección con técnica e temática libre. As obras presentaranse sen enmarcar, sen bastidores, barras, etc., levando ao dorso o nome e apelidos do/a autor/a, enderezo, título da obra e ano de realización. A realización pode ser vertical ou horizontal, cunhas medidas mínimas de 120x160 cm e máximas de 150x250 cm. Terán un soporte flexible (lenzo, estopa, loneta, plástico, etc.) sen partes ríxidas que poidan cuartearse ou desprenderse coa acción do vento e utilizando produtos inalterables á acción da auga. O artista deberá indicar cunha frecha cal é a parte superior da obra para facilitar á organización o seu colgado. Xunto coa obra presentada achegarase a seguinte documentación, e poderá non admitirse a obra que non a achegue: Folla de inscrición cuberta, fotocopia do DNI (ou documento que o substitúa para artistas estranxeiros) e nunha folla a ficha técnica da obra e currículo que non exceda dunha folla tamaño DIN A-4 por unha cara. Cuarta. –O prazo de admisión de orixinais será do 1 ao 30 de xuño de 2018, en horario de 10.00 a 13.00 horas e de 18.00 a 20.30 horas os días laborables. O envío realizarase a portes pagados ao seguinte enderezo: XVI Bienal Balconadas. Edificio Liceo, Praza de Galicia, s/n 15300 Betanzos, A Coruña, España Quinta. –O xurado, composto por distintas personalidades do mundo da arte, será nomeado polo alcalde de Betanzos, actuando como secretario o funcionario designado para ese efecto. A súa composición farase pública con anterioridade á súa reunión, no taboleiro de anuncios e na páxina web do Concello (www.betanzos.net). O xurado que fallará o premio e os correspondentes accésits, non poderá declaralos desertos, actuará en pleno, en sesión se é posible única, e será necesaria a asistencia de dous terzos dos seus membros. As deliberacións serán secretas e delas estenderase a acta correspondente. A súa decisión, que será inapelable, darase a coñecer no taboleiro de anuncios do Concello e na páxina web deste. Coas obras premiadas e seleccionadas realizarase un catálogo. Os autores das obras autorizan ao Concello de Betanzos, e cédenlle os dereitos correspondentes para poder dispor da reprodución fotográfica destas, coa finalidade de que as poida incorporar ao citado catálogo, á páxina web municipal para os efectos da súa transmisión vía Internet, e a calquera outro soporte. O Concello de Betanzos comprométese a incluír, xunto á reprodución da obra, o nome e apelidos do/a autor/a. Sexta. –As obras estarán expostas do 20 de xullo ao 28 de agosto nos balcóns das rúas de Betanzos. A Dirección da Bienal resérvase a decisión de aumentar o tempo de exposición. A entrega de premios será o 13 de agosto. Sétima. –A retirada de obras por parte do/a autor/a será do 1 ao 15 de setembro no seguinte enderezo: Edificio Liceo, Praza de Galicia, s/n, en horario de 10.00 a 13.00 horas e de 18.00 a 20.30 horas os días laborables.15300 Betanzos, A Coruña España. A partir desta data devolverase a portes debidos, por mensaxería. Os envíos procedentes do estranxeiro, deberán vir acompañados de “cupóns de resposta internacional de correos”, que cubran a totalidade de gastos de envío. No caso de que as obras non estean acompañadas dos cupóns sinalados no parágrafo anterior, entenderase que os autores renuncian á propiedade destas. Oitava. –O Concello de Betanzos non se fai responsable da deterioración, extravío, roubo, etc das obras motivada pola exposición das obras nos balcóns da cidade á intemperie. Novena. –A participación nesta convocatoria supón a total aceptación das presentes bases, que serán publicadas no taboleiro de anuncios e na páxina web do Concello, así como no Boletín Oficial da Provincia. Para garantir o dereito dos ciudadáns a coñocer todas as subvencións convocadas en cada momento e para contribuir aos principios de publicidade e transparencia, comunicarase a presente convocatoria á Base de Datos Nacional de Subvencións, que publicará un extracto da mesma no diario oficial correspondiente. SEGUNDO.–Publicar a presente convocatoria no taboleiro de anuncios, na páxina web do Concello, no Boletín Oficial da Provincia, e comunicala á Base de Datos Nacional de Subvencións que publicará un extracto da mesma no diario oficial correspondiente>>. ANEXO I De conformidade co disposto no artigo 5 da Lei orgánica 15/1999, de protección de datos de carácter persoal, informámolo/a de que os datos de carácter persoal que nos facilitou serán obxecto de tratamento nos ficheiros de responsabilidade do Concello de Betanzos. A finalidade do tratamento é atender adecuadamente a súa solicitude. Os datos solicitados a través desta comunicación son necesarios, adecuados, pertinentes e non excesivos para a prestación do servizo. A negativa a facilitar os datos facilitados supón a imposibilidade de prestarlle o servizo. Pode exercer os dereitos de acceso, rectificación, cancelación e oposición de conformidade co establecido na Lei 15/1999, a través do Rexistro xeral do Concello de Betanzos ou do teléfono e do fax indicados na cabeceira do documento. Betanzos, 18 de abril de 2018. O alcalde José Ramón García Vázquez